stanford-oval/wikipedia huggingface dataset:
RRR

| --- | --- |

 בימוי:  S. S. Rajamouli 
 הופק בידי:  DVV Danayya 
 תסריט:  S. S. Rajamouli 
 עריכה:  A. Sreekar Prasad 
 שחקנים ראשיים:  N. T. Rama Rao Jr. Ajay Devgn Shriya Saran ריי סטיבנסון Nabin Luhagun Ram Charan אליה בהאט אליסון דודי 
 מוזיקה:  M. M. Keeravani 
 צילום:  Senthil Kumar 
 מדינה:  הודו 
 חברה מפיצה:  Lyca Productions, Pen India Limited, Variance Films 
 הקרנת בכורה:  25 במרץ 2022 
 משך הקרנה:  187 דק' 
 שפת הסרט:  טלוגו 
 סוגה:  סרט פעולה 
 אתר רשמי
 דף הסרט ב־IMDb
 
RRR (ראשי תיבות של Rise Roar Revolt; הופץ בישראל בשם המרד הגדול) הוא סרט דרמת פעולה אפית בשפת טלוגו מ-2022 בבימויו של קודורי סריסילה רג'אמולי (אנ'), שכתב את התסריט עם וי. ויג'איינדרה פראסאד. הוא הופק על ידי די. וי. וי. דנאייה מ-DVV Entertainment. בסרט מככבים ראמה ראו (אנ'), ראם צ'ארן (אנ'), אג'אי דבגן, אליה בהאט, שרייה סאראן, סאמוטיראקאני, ריי סטיבנסון, אליסון דודי ואוליביה מוריס. זהו סיפור בדיוני על שני מהפכנים הודים מהחיים האמיתיים, אלורי סיטארמה ראג'ו (אנ') וקומרם בהים (אנ'), ומאבקם בראג' הבריטי. בעלילה, המתרחשת בשנת 1920, נחקרת התקופה הלא מתועדת בחייהם, שבה שני המהפכנים בחרו לפעול בחשאיות לפני שהחלו במאבק לשחרור ארצם מהבריטים.
הסרט נעשה בתקציב של כ-69 מיליון דולר, והפך לסרט ההודי היקר ביותר עד ליציאתו. הסרט תוכנן בתחילה לצאת לאקרנים ב-30 ביולי 2020, ונדחה מספר פעמים עקב עיכובים בהפקה ובגלל מגפת הקורונה. הסרט יצא לאקרנים ב-25 במרץ 2022, וזכה לביקורות חיוביות של מבקרים עם שבחים על ההופעות, במיוחד של ראמה ראו וצ'אראן, והתסריט מאת רג'אמולי. עם הכנסות של כ-30 מיליון דולר ברחבי העולם ביומו הראשון, הסרט שבר את השיא של יום הפתיחה הגבוה ביותר שזכה לו סרט הודי. הסרט התגלה כסרט הרווחי ביותר בשוק הביתי שלו, לפי אנדרה פרדש וטלנגאנה, והכניס למעלה מ-52 מיליון דולר. הוא עלה על סרטו הקודם של רג'אמולי, "בהובאלי: המסקנה", סרט המשך לסאגת הפנטזיה של הבמאי בת שני חלקים . הסרט הכניס 165 מיליון דולר ברחבי העולם, וקבע כמה שיאי קופות לסרט הודי, כולל הסרט השלישי ברווחיותו בהודו (בתחרות צמודה עם KGF 2 בשפת הקנאדה) והסרט ההודי המכניס ביותר ביפן והשלישי בארצות הברית.
ב-2023 השיר "naatu naatu" מתוך הסרט זכה בפרס גלובוס הזהב לשיר הטוב ביותר ובפרס האוסקר לשיר הטוב ביותר בטקס פרסי האוסקר ה-95, מה שהפך אותו לשיר ההודי הראשון שזכה באוסקר.
פרסים ומועמדויות

| פרס | קטגוריה | מועמד(ים) | תוצאה |
| --- | --- | --- | --- |
| פרס סטלייט | הסרט הטוב ביותר - קומדיה או מחזמר | RRR | מועמדות |
| פרס סטלייט | עיצוב ההפקה הטוב ביותר | סאבו סיריל | מועמדות |
| פרס סטלייט | השיר המקורי הטוב ביותר | "Naatu Naatu" – קאלה בהיירווה, מ.מ. קירוואני ורהול סיפליגונג' | מועמדות |
| פרס סטלייט | הסאונד הטוב ביותר (עריכה ומיקס) | רגהונת' קמיסטי, בולוי קומאר דולוי, ורהול קארפה | מועמדות |
| פרס סטלייט | האפקטים הוויזואליים הטובים ביותר | סריניוואס מוהאן | מועמדות |
| פרס גלובוס הזהב | השיר המקורי הטוב ביותר | "Naatu Naatu" – קאלה בהיירווה, מ.מ. קירוואני ורהול סיפליגונג' | זכייה |
| פרס גלובוס הזהב | הסרט הזר הטוב ביותר | RRR | מועמדות |
| פרס אוסקר | השיר המקורי הטוב ביותר | "Naatu Naatu" – קאלה בהיירווה, מ.מ. קירוואני ורהול סיפליגונג' | זכייה |
הערות שוליים

↑  "RRR UPDATE! 'Komaram Bheem' Junior NTR heads to Vizag for shoot; gets papped at airport". The Times of India (באנגלית). 10 בדצמבר 2019. נבדק ב-10 באוגוסט 2021. {{cite web}}:  (עזרה)
משמאל לימין: רג'אמולי, צ'אראן, בהאט, ראמה ראו ודניה באירוע השקת הטריילר של הגרסה הטמילית של הסרט בצ'נאי, טמיל נאדו .
השיר "נאטו נאטו" צולם בארמון מרינסקי בבירה קייב באוקראינה.
עמק ארקו, בו צולמו חלקים מהסרט, כולל סצנות הפתיחה
אוריאל דסקל

| --- | --- |
אין תמונה חופשית
 לידה:  1982 (בן 43 בערך) חיפה, ישראל
 מדינה:  ישראל ישראל
 עיסוק:  עיתונאי
 תחום סיקור:  ספורט
 קישורים חיצוניים
 פייסבוק:  ouriel.daskal
 טוויטר:  odaskal
 
אוריאל דסקל (נולד ב-1982) הוא עיתונאי ספורט ישראלי. היה עורך מדור הספורט בכלכליסט, הגיש את הפודקאסט "בכל יום נתון" וניהל קהילה ברשתות החברתיות באותו השם.
ביוגרפיה

אוריאל דסקל נולד בחיפה וגדל ברמת השרון. למד בתיכון רוטברג רמת השרון, ושיחק כדורסל בקבוצות הנוער של א.ס רמת השרון עד גיל 16.
בגיל 16 החל לעבוד בעיתון הספורט "ראשון", תחילה בארכיון התמונות ובהמשך מונה לכתב עוד לפני שירותו הצבאי.
לאחר שחרורו מהצבא בעקבות סגירת "ראשון" עבד ככתב ספורט של הארץ בין השנים 2006-2003, וב-2006 החל לעבוד כעיתונאי ספורט בגלובס. עם הקמת מערכת כלכליסט בסוף שנת 2007 מונה דסקל להיות עורך מדור הספורט. בשנת 2013 היה אחד מחברי הוועד הזמני בהתאגדות העובדים שהקימו עובדי ידיעות אחרונות.
בשנת 2016 הקים יחד עם ראם שרמן את הפודקאסט "בכל יום נתון", שהיה אחד הפודקאסטים הראשונים בישראל שעסקו בספורט. עד סיום שידורי הפודקאסט ביוני 2023, הוקלטו 536 פרקים של הפודקאסט.
בשנת 2021 הוציא לאור את הספר "דגו", ביוגרפיה של שחקן הכדורגל ברוך דגו, שנכתבה בשיתוף עם השחקן.
ביוני 2023 הודיע דסקל על התפטרותו מכלכליסט ופרישתו ממקצוע עיתונאות הספורט. הוא הסביר את פרישתו בחוסר היכולת להתמודד עם העוולות המוסריות לטענתו שיש בעסקי הספורט, כאשר הקש ששבר את גב הגמל, לדבריו, היה קיומו של מונדיאל 2022 בקטר. לאחר סגירת ערוץ רלוונט, שב לכתוב על ספורט.
באוקטובר 2024 החל לכתוב בוואלה על ספורט וגם בנושאים פוליטיים וחברתיים-כלכליים.
מתגורר בשכונת נווה שרת בתל אביב.
הערות שוליים

↑  רתם קלינה, וולק ודסקל עוזבים את "ספורט הארץ" לטובת "גלובס", nrg, 15 במרץ 2006
↑  המיזם של ידיעות לא מפקיר את הספורט: אוריאל דסקל מגלובס יערוך את מדור הספורט, ביזפורטל, 15 בנובמבר 2007, בארכיון האינטרנט
↑  אורן פרסיקו, "הכל היה מאוד גלוי", באתר העין השביעית, 24 ביולי 2013
↑  אוריאל דסקל, שריקת הסיום: טור הפרידה של אוריאל דסקל, אחרי 25 שנה, באתר כלכליסט, 8 ביוני 2023
↑  אוריאל דסקל‏, אימפריות נופלות לאט: מאחורי הקריסה של מנצ'סטר יונייטד, באתר וואלה, 31 באוקטובר 2024
↑  למשל: אוריאל דסקל‏, האם טראמפ יעשה טוב לישראל? זה תלוי אך ורק באם ישראל תעשה לו טוב, באתר וואלה, 18 בדצמבר 2024
↑  למשל: אוריאל דסקל‏, עוד לא איראן או אריתריאה, אבל אנחנו בדרך, באתר וואלה, 12 בנובמבר 2024
אוריאל דסקל‏, נתונים משוגעים: כמה מרוויח המאיון העליון ממניות, נכסים ודירות?, באתר וואלה, 19 בנובמבר 2024
↑  בכל יום נתון: פרק 534
מהאן אייר

מהאן אייר (בפרסית: هواپیمایی ماهان) היא חברת תעופה איראנית בבעלות פרטית שבסיסה בטהראן, איראן. היא מפעילה שירותי טיסות פנים וטיסות בינלאומיות סדירות למזרח הרחוק, למזרח התיכון, למרכז אסיה ולאירופה. בסיסי הבית העיקריים שלה הם נמל התעופה הבין-לאומי האימאם חומייני בטהראן ונמל התעופה הבין-לאומי מהראבאד.
היסטוריה > השנים הראשונות

מאהן אייר הוקמה ב-1991 והחלה לפעול ביוני 1992 כחברת התעופה הפרטית הראשונה של איראן. שמו של מאהן נלקח מהעיר ההיסטורית מאהאן במחוז כרמאן. חברת התעופה הצטרפה ל-IATA ב-2001.
שלושה מטוסי נוסעים של איירבוס A300B4 נרכשו ב-1999, וב-2002 הצטרפו מטוסי A310 ו-A320 לצי. לפי בית המשפט העליון הבריטי, שלושה מטוסי בואינג 747-400 נלקחו שלא כדין על ידי מאהן אייר מהבעלים האמיתיים שלהם, בלו סקיי איירליינס, בשנת 2008, תוך שימוש בשטרות מכירה מזויפים. כאשר החברה קיבלה הוראה להחזיר את המטוסים לאירופה, מאהן טענו כי אינם יכולים לעשות זאת מכיוון שהם נחקרים על ידי השלטונות האיראניים בגין הונאה, והמטוסים צריכים להישמר באיראן. הצי עבר מודרניזציה נרחבת מאז 2006, כאשר מטוסי בואינג 747-400, איירבוס A300-600, Avro RJ-100 ומטוסי איירבוס A340-600 נרכשו בהדרגה כדי לאפשר למאהן אייר לספק יכולת נוספת ליעדיה הנוכחיים, כמו גם הרחבת טווח הגעה ליעדים נוספים ברחבי העולם.
היסטוריה > מאז 2011

ב-12 בדצמבר 2011, משרד האוצר האמריקני הודיע על מאהן אייר כתומכי חומרים ותחבורה בטרור, בגלל "מתן תמיכה כספית, חומרית וטכנולוגית לכוח קודס. מאהן אייר, שבסיסה בטהרן, מספקת תחבורה, העברות כספים ושירותי נסיעות לאנשי משמרות המהפכה".
ב-6 באפריל 2016 נאסר על מאהן אייר לטוס מעל המרחב האווירי של ערב הסעודית.
באפריל 2019 במהלך המשבר הנשיאותי בוונצואלה, מאהן אייר השיקה את המסלול הישיר שלהם קראקס–טהראן. בינואר 2019, ממשלת גרמניה אסרה על מאהן אייר לנחות בגרמניה, שם היא פעלה בעבר בנמל התעופה של מינכן ונמל התעופה של דיסלדורף, בטענה למעורבותה של מאהן בסוריה וחששות ביטחוניות. צרפת הטילה איסור זהה ב-25 במרץ 2019, ומאהן אייר נאלצה לבטל את השירות שכלל 4 טיסות בשבוע לפריז. ב-1 בנובמבר 2019, ממשלת איטליה הודיעה גם כי המדינה תאסור על טיסות של מאהן אייר למדינה החל מ-15 בדצמבר 2019. המהלך הגיע לאחר ביקורו של מזכיר המדינה של ארצות הברית מייק פומפאו ברומא, במהלכו דחק בבכירים באיטליה להפסיק לאפשר לחברות תעופה איראניות להשתמש במרחב האווירי של איטליה. היעדים הנותרים בתוך האיחוד האירופי היו ברצלונה ויעדים עונתיים לאתונה וורנה. עם זאת, באפריל 2020 איבדה חברת התעופה את זכויות הטיסה שלה גם לספרד.
הערות שוליים

↑  "Sales Offices [Iran]". www.mahan.aero. Mahan Air Tower, Azadegan St., Karaj Highway, Tehran 1481655761 - Iran: Mahan Air. ארכיון מ-21 ביולי 2009. נבדק ב-17 בפברואר 2011. {{cite web}}:  (עזרה)תחזוקה - ציטוט: location (link)
↑  "Contact us". www.mahan.aero. Mahan Air Tower, Azadegan St., Karaj Highway, Tehran 1481655761 - Iran: Mahan Air. אורכב מ-המקור ב-19 ביוני 2011. נבדק ב-17 בפברואר 2011. {{cite web}}:  (עזרה)תחזוקה - ציטוט: location (link)
↑  "Mahan Air & Anor v Blue Sky One Ltd & Ors [2011] EWCA Civ 544". BAILII. 11 במאי 2011. אורכב מ-המקור ב-2015-09-23. נבדק ב-7 באוגוסט 2013. {{cite web}}:  (עזרה)
↑  Treasury Designates Iranian Commercial Airline Linked to Iran's Support for Terrorism, U.S. Department of the Treasury (באנגלית)
↑  "Saudi Arabia bans Iran's Mahan Air from flying into kingdom - Business - NZ Herald News". אורכב מ-המקור ב-20 באפריל 2016. נבדק ב-7 באפריל 2016. {{cite web}}:  (עזרה)
↑  "Iran's Mahan Air launches direct flights to Venezuela". 8 באפריל 2019. נבדק ב-22 במאי 2019. {{cite news}}:  (עזרה)
↑  "Mahan Air droht Einflugverbot für Deutschland" [Mahan Air faces landing ban in Germany]. aero.de (בגרמנית). 22 בדצמבר 2018. נבדק ב-23 בדצמבר 2018. {{cite news}}:  (עזרה)
↑  "France bans Iran's Mahan Air for flying arms, troops to Syria, elsewhere". Reuters (באנגלית). 2019-03-25. נבדק ב-2022-08-31.
↑  "Iran's Mahan Air cancels Paris flights over 'sanctions'". France 24 (באנגלית). 2019-03-19. נבדק ב-2019-11-14.
↑  "Italy bans Mahan's flights". theiranproject.com. The Iran Project. 2 בנובמבר 2019. נבדק ב-2 בנובמבר 2019. {{cite web}}:  (עזרה)
↑  aerotelegraph.com - "Mahan Air also no longer allowed to fly to Spain" (German) 16 April 2020
ניק מילר

| --- | --- |
אין תמונה חופשית
 לידה:  27 בפברואר 1960 (בן 64) ידינץ, מולדובה 
 מוקד פעילות:  ישראל 
 תקופת הפעילות:  מ-1974
 סוגה:  רוק, רוק כבד, רוק ישראלי, פופ
 חברת תקליטים:  הליקון, הד ארצי, Jazzis
 
ניק מילר (נולד ב-27 בפברואר 1960) הוא  מוזיקאי, גיטריסט, מלחין, מעבד, מפיק מוזיקלי ישראלי.
ביוגרפיה

ניק מילר נולד בעיירה קטנה בשם ידינץ (Edineț) בצפון מולדובה, לשעבר ברית המועצות.
בגיל מוקדם גילה את אהבתו למוזיקה ובגיל שמונה נחשף לראשונה ללהקת הביטלס שם - גם גילה לראשונה את הגיטרה החשמלית. מיד ידע שזה מה שהוא רוצה לעשות כל החיים, להיות מוזיקאי וגיטריסט.
בגיל 11 קיבל את הגיטרה הראשונה. מילר למד לנגן באופן עצמאי כי באותן שנים לא היו מורים לגיטרה. למד בעיקר לפי שמיעה והקשבה להרבה מוזיקה. מילר מעיד על עצמו שלא אהב ללמוד – במשך כל שנות לימודיו בבית הספר כמעט ולא נכח בכיתה והעדיף ללכת לבית התרבות המקומי מהבוקר עד הערב שם שמע מוזיקאים ולהקות מקומיות.
עם הזמן התחבר עם מוזיקאים מקומיים שנתנו לו להיות איתם גם בחזרות וגם בהופעות. במקביל, המשיך לנגן וללמוד ובעיקר לשמוע רוק להקות כמו: לד זפלין, דיפ פרפל, אוריה היפ, לצד יצירות קלאסיות ומוזיקה עממית מולדובית. בגיל 15 הצטרף מילר לאותם הרכבים מקומיים שניגנו בעיקר מוזיקה צוענית עממית.
ביוגרפיה > שנות ה-80

בשנת 1978 כשהיה בן 18 עלה עם הוריו לישראל היישר לנצרת עלית שם חיפש מוזיקאים. מהר מאוד הצטרף ללהקות מקומיות ובמקביל הקים הרכבים שניגנו בעיקר רוק.
בשנת 1980, התגייס לצה"ל ושירת בבסיס סטלה מאריס בחיפה ובפיקוד צפון. בשנה זו פגש את פימה שוסטר לראשונה, כשניגנו שיר של סנטנה בחתונה של חבר משותף, ע" בקשת החתן.
בשנת 1982 הכיר שוסטר למילר את דובי סוני, ויחד הקימו את להקת אורניום, שהייתה פעילה עד שנת 1989. בשנה זו כל חברי הלהקה נסעו לארצות הברית וחתמו על חוזה הקלטות בחברת תקליטים אמריקאית, אשר רצו שיתמקמו כמה שנים על מנת לקדם ולהחתים אותם באחת החברות התקליטים הגדולות בארצות הברית. חברי הלהקה לא הצליחו להחזיק מעמד בהרכב מלא, לכן חזרו לישראל.
ביוגרפיה > שנות ה-90

בשנת 1990 החליטו מילר ושוסטר על הקמת הרכב חדש ביחד. מילר פגש לראשונה את פבלו רוזנברג במשרד הרישוי, והציע לו להצטרף להרכב לאחר ששמע אותו בכמה הופעות ואהב את הכישרון המוזיקלי שלו. מילר ושוסטר עבדו יחד עם רוזנברג על סקיצות ולאחר מכן צירפו את דובי סוני ואת איתן כודרג'י ללהקה. במשך כשנתיים ניגנו יחד בלהקת חתונות, מה שאפשר להם להמשיך לעבוד על חומרים מקוריים ולנגן אחרי האירועים עד אור הבוקר.
בשנת 1992 החל האמרגן אבי פרץ, שייצג בין היתר את להקת "תיסלם", מני בגר וגלי עטרי, לייצג את הלהקה, שנקראה "סטלה מאריס". לאחר שהגיע לשמוע את הלהקה בחדר חזרות בקריות הוא שידך אותם לחברת התקליטים "הליקון", והם חתמו על חוזה הקלטות. בשנה זו הוציאה הלהקה סינגלים לרדיו, ובספטמבר יצא האלבום הראשון של הלהקה, שנקרא כשמה – "סטלה מאריס". מילר השתתף בלחנים ברוב שירי האלבום, בין השאר ב"לילה טוב", "אישתר", "בואי כבר הביתה" ו"שגיאה".
בשנת 1994 הקליטה הלהקה את אלבומם השני, "השער נפתח", בהפקת המפיק הבינלאומי כריס טסנגרדיס (אנ'). בין השירים שמילר הלחין: "נר על החלון", "זה לא מאוחר", "משחקים אסורים", "בלי סוף" ועוד. לאחר מכן הודיע רוזנברג שהוא עוזב לטובת קריירת סולו.
בשנת 1995 המשיך מילר לעבוד עם רוזנברג בתל אביב. מילר הפיק, עיבד וניגן גיטרה בשני אלבומי הסולו הראשונים של רוזנברג, "רק הלב יודע", ו"בין ערביים".
בשנת 1998 התאחדה להקת סטלה מאריס, עם חזרתו של מילר לקריות. הלהקה הוציאה את אלבומה השלישי עם הזמר דודו אסרף "סטלה מאריס 3".
ביוגרפיה > שנות ה-2000 עד היום

בשנת 2000 הלהקה הקליטה את אלבומה הרביעי, שנקרא "פרשים", בשיתוף פעולה עם הזמר מני בגר.
משנת 2002 ניגן בהופעות של מיקי גבריאלוב, עד לשנת 2012.
בשנת 2005 להקת סטלה מאריס הקליטה עם הזמר דרור לוקץ' את אלבומה החמישי Searching for the Sun באנגלית בהפקת כריס טסנגרדיס. במקביל הלהקה המשיכה מופע מחווה ללד זפלין, אשר נמשך עד לעצם היום הזה.
בשנת 2012 הקליט מילר אלבום סולו אינסטרומנטלי ראשון באנגליה, שהופק על ידי טסנגרדיס, "My Memories". באותה שנה התאחדה להקת סטלה מאריס עם רוזנברג, לחגיגת 20 שנה להקמתה של הלהקה. ההופעה התקיימה בזאפה תל אביב.
בשנת 2017 הופיע שוב באיחוד הלהקה "סטלה מאריס" בהופעה חד פעמית שחגגה 25 שנה להקמתה של הלהקה, בהופעה שהתקיימה בזאפה אמפי שוני.
ב-25 באפריל 2019, במהלך הופעה במועדון "זאפה" בחיפה, התמוטט ניק מילר וסבל מדום לב, מילר ניצל לאחר שמתנדב מד"א ורופא שהיו בקהל ביצעו בו החייאה. למתנדב היה דפיברילטור שהיה זמין מיד. ב-28 באוקטובר 2021 הופיעה הלהקה שוב במועדון "זאפה" בחיפה, לאחר שמילר החלים.
כיום, ממשיך מילר להופיע עם הלהקה במופע לציון 30 שנות הפעילות. בספטמבר 2022  סטלה מאריס הוציאה סינגל חדש "עוף החול" ב-2023 " יש סיבה לכל דבר" (לחן של מילר, מילים של דני רובס).
במרץ 2024 סטלה מאריס הוציאה סינגל חדש  "נהר" (מילים מרב סמן טוב ,לחן ניק מילר ופימה שוסטר)
חיים אישיים

מילר מתגורר בקרית ביאליק. נשוי לדיאנה ולהם בת בשם דניאל.
הערות שוליים

1 2  להקת סטלה מאריס חוגגים שלושים - חדשות חיפה והקריות, באתר חדשות חיפה והקריות, ‏20 בספטמבר 2022
↑  איה חיות, גיטריסט להקת "סטלה מאריס" ניק מילר התמוטט במהלך הופעה, הוא מורדם ומונשם, באתר הארץ, 26 באפריל 2019
↑    ליאור אל־חי, לב של גיטריסט, באתר "ידיעות אחרונות", 29 בינואר 2020
↑  "חרטה? אולי שצירפתי את פבלו רוזנברג ללהקה", באתר רדיו חיפה - 107.5FM, ‏29 בספטמבר 2022
| --- | --- |
בקרת זהויות :  NLI: 987007300248605171  MusicBrainz: b824b22a-9dfc-4455-b92d-0ef079ffa3f8  VIAF: 97325138   WorldCat (עם VIAF): 97325138
Wej Duj

| פרק מ"מסע בין כוכבים: סיפונים תחתונים" |
| --- | --- |

שם הפרק בשפה הקלינגונית, מתוך כותרת הפתיחה של הפרק
 מספר פרק:  9
 מספר עונה:  2
 קוד הפקה:  LD-2009
 תאריך שידור מקורי:  7 באוקטובר 2021
 אורך:  26 דקות
 שפה:  אנגלית
 תסריט:  קתרין לין
 בימוי:  בוב סוארז
 דף הפרק ב-IMDb
wej Duj (בקלינגונית: , מבוטא "וֵוג' דּוּג'"; בתרגום חופשי לעברית: "שלוש ספינות") הוא הפרק התשיעי בעונתה השנייה של סדרת הטלוויזיה הבדיונית האמריקאית "מסע בין כוכבים: סיפונים תחתונים". הפרק נכתב על ידי התסריטאית, קתרין לין, ובוים על ידי בוב סוארז. הפרק שודר לראשונה בארצות הברית ב-7 באוקטובר 2021 בשירות הסטרימינג פרמאונט+.
הפרק היה מועמד לפרס הוגו בקטגוריית ההצגה הדרמטית הקצרה הטובה ביותר(אנ').
רקע

עלילת העונה מתרחשת בשנת 2381. זירת ההתרחשות המרכזית היא ספינת החלל "סריטוס" (USS Cerritos NCC-75567), ספינה מדגם "קליפורניה", שמשימתה העיקרית היא יצירת מפגשים שניים עם תרבויות שהפדרציה כבר יצרה איתן קשר, במטרה לחתום על ההסכמים, להעמיק קשרי מסחר, לגלות את המסעדות הטובות וכן הלאה. העלילה מתמקדת בצוות הסיפונים התחתונים, קצינים זוטרים שממלאים תפקידים שוליים בחללית.
שחקנים ודמויות

| שם השחקן/ית | שם הדמות |
| --- | --- |
טואוני ניוסם: סג"ם בקט מארינר
ג'ק קווייד: סג"ם בראד בוימלר
נואל וולס: סג"ם ד'וואנה טנדי
יוג'ין קורדרו: סג"ם סאם ראת'רפרד
דון לואיס: קפטן קרול פרימן
ג'רי אוקונל: קומנדר ג'ק ראנסום
פרד טטצ'יורה: לוטננט שאקסס קצין קלינגוני
גיליאן ויגמן: ד"ר ט'אנה
רובין אטקין דאונס: קומנדר טוג קצינים קלינגונים
ג'ון קארי: מא'אך
קולטון דאן(אנ'): דורג
ריץ' פולקו(אנ'): רבנר פאקלדים זוטרים נוספים
מארק אוון ג'קסון(אנ'): וולקני
ג'סיקה מק'קנה(אנ'): סג"ם בארנס
גבריאל רואיז(אנ'): ט'לין
תקציר העלילה > מערכה ראשונה

הסריטוס יוצאת למסע ארוך בן 12 שעות, בדרכה למערכת קונטאראן. קפטן פרימן מנצלת את ההזדמנות כדי לתת לצוות הזדמנות לחופשה על הספינה. בוימלר מגלה שלכל אחד משלושת חבריו הקרובים יש תוכניות לבלות את הזמן במחיצתם של הקצינים הגבוהים, ומחליט לנצל את הזמן במטרה ליצור חברים בקצונה הגבוהה, בתקווה שהדבר יסייע לקידומו בהמשך הדרך. בוימלר אומר שהיה שמח לשרת על ספינה שבה המבנה ההיררכי ברור יותר, ומציין את הקלינגונים כדוגמה.
על ציפור הטרף הקלינגונית "צ'טה", הקצינים הזוטרים מתכוננים לארוחת הבוקר, כשמא'אך מציין שהקצין הראשון טוג מנסה לחתור תחת הקפטן דורג, ומעריך שטוג יוצא להורג בגין זאת, והוא מקווה שיוכל להרשים את דורג כך שיבחר בו לתפקיד הקצין הראשון כבחירה ההגיונית. חבריו לועגים לו על השימוש במילה "הגיוני", ומציינים שהוא נשמע כמו וולקני, וכי עליו להסתפר ולשרת על ספינה וולקנית.
על ספינת החלל הוולקנית "שא'בהאל", הקצינים הזוטרים עוסקים בעבודתם, כשט'לין מחליטה שבמקום לבצע את המשימה שניתנה לה, היא תיישם שדרוג שהמציאה לחיישנים ארוכי הטווח. הדבר מביא לגילוי של פליטה חריגה של חלקיקי מטריאון במערכת 7743.8. חבריה נוזפים בה על שנטשה את תפקידה, אך היא מגיבה ש"רצתה", ולאחר מכן מתקנת שלא הגיוני היה שתמשיך לצפות במערכות לא חשובות במקום לשדרג את מערכות הספינה. חברתה מציינת שהפליטות שאותרו הן בגדר הסביר, אך ט'לין מציינת שמעולם לא נצפו פילטות כאלה מאותו מיקום, וכי זה "מרגיש לה מוזר" והדבר ההגיוני יהיה לחקור את התופעה. חבריה נוזפים בה על שהיא שופטת בעזרת תחושות ורגשות אף על פי שננזפה על כך בעבר, אך ט'לין מציינת שיהיה לא הגיוני להתעלם מהגילוי, והולכת למסור את המידע לקפטן, בעוד האחרים מציינים שהיא איבדה שליטה על עצמה.
שוב על ה"צ'טה", מא'אך מגיע אל גשר הפיקוד בדיוק במהלך קרב עד מוות בין דורג לטוג. דורג מנצח, ומכריז כי תפקיד הקצין הראשון יינתן לקצין שירשים אותו ביותר. מא'אך מתנדב לסלק את גופתו של טוג, ועושה זאת, אם כי הוא מתקשה לגרור את הגופה.
בחזרה על ה"סריטוס", בוימלר מנסה להתחבר עם הקצינים הגבוהים, אך בכל פעם אומר את הדבר הלא נכון, וגורם להם להיעלב או להתרגז.
על ה"צ'טה" מא'אך נתקל בבעיות דומות, כשבעוד הוא מנסה להרשים את הקפטן, קצינים גבוהים ממנו משפילים אותו ודורשים ממנו למלא משימות מינוריות.
על ה"שא'בהאל", הקפטן מתחקר את ט'לין מדוע שדרגה את החיישנים אף על פי שהדבר לא היה חלק מהמשימות שהוטלו עליה. ט'לין מציינת שהייתה לה "תחושת בטן" לפיה שדרוג החיישנים יוכיח את עצמו. היא מציינת שהתעלמות מהמידע שהתקבל תהיה בלתי הגיונית. הקפטן נעתר, ומבקש לשנות מסלול על מנת לבדוק את הנושא. הוא מבהיר לט'לין שהסכמתו אינה מהווה תמיכה במעשיה, ופוקד עליה לבלות את היומיים הבאים במדיטציה. ט'לין מנסה להתנגד, אך הקפטן עומד על החלטתו באומרו שההתפרצויות שלה אינן מתקבלות, ושהעובדה שהיא נותנת לאמונות, תחושות ואינסטינקטים לשלוט בה היא התנהגות של ילדה.
על ההולודק שעל סיפון ה"סריטוס", בוימלר מנסה להצטרף לד"ר ט'אנה ולטנדי שמטפסות על הר, אך כשל בציוד גורם לו ליפול.
תקציר העלילה > מערכה שנייה

בוימלר ממשיך לנסות ליצור קשרים עם הפיקוד הגבוה, ובמהלך נסיעה במעלית עם קומנדר ראנסום הוא משקר שמוצאו מהוואי, בדומה לראנסום עצמו. כפי שקיווה, ראנסום מזמין אותו להצטרף אליו ואל מספר קצינים נוספים שמוצאם מהוואי לבילוי משותף בהולודק, בתוכנה שמדמה את חופי הוואי.
על ה"צ'טה", מא'אך ממשיך להיות מושפל על ידי הקצינים האחרים. לאחר מספר השפלות נוספות, ניגש אליו קפטן דורג ודורש ממנו לקחת את הטארג שלו לטיול, מאחר שהטארג אכל את אחת מרגליו של טוג המת, וכעת עליו לעשות את צרכיו על מנת שלא יסבול מגזים.
על ה"שא'בהאל", ט'לין אינה מצליחה להתרכז במדיטציה וחוזרת לעבוד, כשחבריה ומספר קצינים נוספים נוזפים בה על כך שהיא אינה מבצעת את המדיטציה שהונחתה לבצע, ומאיימים שהתנהגות כזו תוביל ל"רוחניות משמעתית". היא מתווכחת עם האחרים, ויכוח שמסתיים באמירה לפיה יעבירו את דבר התנהגותה הבעייתית לפיקוד הגבוה אם יסברו שזה הדבר הנכון עבורה.
על ה"סריטוס" חבריו של בוימלר ממליצים לו לספר לראנסום את האמת לפיה הוא אינו באמת יליד הוואי, ולהיות נאמן לעצמו. נראה שבוימלר מקבל את עצתם, אך בסופו של דבר הוא מופיע למסיבה אליה הוזמן כשהוא לבוש בחולצת הוואי(אנ').
תקציר העלילה > מערכה שלישית

מא'אך מחזיר את הטארג למגוריו של דורג. דורג מביע את כעסו על מה שהוא תופש כהיחלשותה של האימפריה הקלינגונית שאינה מאיימת כבעבר, ומציין דוגמאות להתקרבותה של האימפריה לפדרציה כסימנים של חולשה. השניים משוחחים ביניהם, ודורג מתלהב מהסכמתו של מא'אך לדבריו, ומציין שאף על פי שהוא חלש, קטן ואיטי מיתר הקלינגונים על הספינה, הרי שיש לו נשמה של לוחם. בשלב זה מקבלת ה"צ'טה" תשדורת, ודורג מקבל אותה בחדרו. מדובר בספינה פאקלדית שמתברר שלקפטן יש עימה עסקים. דורג מודיע לפאקלדים שהוא מתכוון לבקר בספינתם על מנת לסגור את פרטי העסקה, ומציג את מא'אך כקצין הראשון שלו, שיצטרף אליו לביקור. כשהשניים מתקדמים לעבר המשגר, מא'אך מנסה להבין מדוע הקפטן מבצע עסקאות עם גזע פחדן וטיפש כמו הפאקלדים. הקפטן מסביר לו שהוא מנווט את הפאקלדים ליצור מהומה בסקטור, על מנת להחליש את הפדרציה. מא'אך מוחה שהקלינגונים אינם נותנים לגזעים אחרים להילחם עבורם, ודורג מסכים ואומר שזו בדיוק הסיבה שבגללה הפדרציה אינה מבינה מי עומד מאחורי התחזקותם הפתאומית של הפאקלדים.
על ה"סריטוס" קפטן פרימן ומארינר משחקות "הרמז", כשפרימן מקבלת הודעה מהגשר לפיה הספינה נתקלה בפליטה לא מוסברת של חלקיקי מטריאון. פרימן מחליטה לעצור ולחקור את הנושא.
מא'אך ודורג מגיעים לספינה הפאקלדית, שם מברך אותם הקפטן הפאקלדי, רבנר. רבנר מבקש מדורג עוד "בומר", כי הפאקלדים ניסו את הקודמת על מטאור, והיא הפסיקה לעבוד. מתברר שדורג סיפק לפאקלדים פצצה ורוביאנית, אך הפאקלדים השתמשו בה כניסוי. מא'אך מזהיר את דורג שהפצצה פולטת קרינה שתגרום לספינות אחרות להגיע ולחקור את פשרה, אך דורג מתעלם מהאזהרה ומספק להם פצצה נוספת, כשלפתע נשמעת אזעקה וה"סריטוס" מופיעה. דורג פוקד על צוותו לשבש את מערכות התקשורת של ה"סריטוס", ומורה להשמידה.
פרימן, משוכנעת שהפאקלדים תוקפים את הקלינגונים, מציעה לקלינגונים עזרה, כששתי הספינות מתחילות בהתקפה על ה"סריטוס". בעוד הצוות מוזנק לעמדות הקרב, בוימלר מתוודה בפני ראנסום והאחרים שהוא לא באמת יליד הוואי. מתברר שגם הקצינים האחרים התחזו לילידי הוואי כדי למצוא חן בעיני ראנסום. כשראנסום שומע זאת הוא מתוודה בפניהם שגם הוא אינו יליד הוואי, אך הוא מתחזה ככזה מאז שיקר למפקדו שלו בהיותו סג"ם, על מנת למצוא חן בעיניו.
בעוד המתקפה נמשכת, מא'אך מביט בדורג כשהוא מרוצה מההתקפה הפאקלדית על ה"סריטוס", וקורא עליו תיגר באומרו שזו אינה דרכם של הקלינגונים, והשניים נלחמים. ה"סריטוס" מגיעה למצב קריטי, אך לפתע מופיעה ה"שא'בהאל" וסופגת את האש המופנית לעבר ה"סריטוס". שתי הספינות ממשיכות בקרב נגד הספינה הפאקלדית, בעוד על הספינה הקלינגונית מא'אך מצליח לחסל את דורג, ומוכרז כמפקדה החדש של ה"צ'טה". הוא מחליט להפנות את הספינה לכוכב הבית על מנת לדווח למועצה הקלינגונית העליונה על בוגדנותו של דורג. ט'לין מעבירה למפקדה שדרוג נוסף עליו עבדה, ומגביר את כוחם של מגיני הספינה, וכך כוחותיהן המשולבים של ה"סריטוס" וה"שא'בהאל" מצליחים להדוף את הפאקלדים שבורחים מהמקום. פרימן תוהה מדוע הקלינגונים החליטו לסגת במקום להמשיך בקרב, ומחליטה לדווח לפיקוד הצי על כל שארע.
תקציר העלילה > אפילוג

מפקדה של ט'לין מזמין אותה ומשבח אותה על יכולת האלתור שהצילה את הספינה, אך מסביר לה שלאור התנהגותה הבלתי צפויה החליט להעביר אותה לשרת בצי הכוכבים.
על ה"סריטוס" בוימלר ממורמר על כישלונו במציאת חבר בצוות הבכיר, אך אז ניגש אליו צוער צעיר ומציין שראנסום הפנה אותו אליו על מנת לסייע לו בתעדוף משימות, מאחר שהוא "הקצין המסודר ביותר על הספינה". בוימלר מוחמא, וראנסום שמביט בו מהצד, מחייך בסיפוק.
על רקע כתוביות הסיום מוצגים הסיפונים התחתונים של ספינת בורג 90182, וארבעה בורגים שעומדים ללא תנועה לאורך כל הכתוביות בעמדות הטעינה שלהם.